آمریکا پرزیدنتی دونالد ترامپین دنیز گوجلری قوموتانلیغینا نامیزد گؤستردیگی فیلیپ بیلدن، نامیزدلیک‌دن چکیلدی.
آمریکا ساوونما ناظیری جیمز متیس، ائتدیگی یازیلی آچیقلامادا، بیلدن‌ین نامیزدلیک‌دن چکیلدیگینی چاتدیردیغینی ایفاده ائتدی.
متیس، بون‌لاری قید ائتدی:
"بو، گیزلی‌لیک قایغیلاریندان‌ و ایش علاقه‌لرین‌دن اؤزونو (بیلدن) ساخلاما موضوعسوندا یاشادیغی چتین‌لیک‌لردن قایناق‌لانان فردی بیر قراردیر. خیال قیریق‌لیغینا اوغرادینیزسا دا آنلاییرام و قرارینا حؤرمت ائدیرم. اولوسوموزا باشقا شکیل‌لرده دستک وئرمه‌یه داوام ائدجگینی بیلیرم. باشقان‌ین اوردوموزو قورما گؤرونتوسونو ایجرا ائدرکن اؤنوموزدکی گون‌لرده پرزیدنت ترامپا دئنیز گوجلریمیزین ایداره ائده‌جک بیر لیدر توصیه ائده‌جه‌یم. "
آچیقلامادا فیکیرلرینه یئر وئریلن بیلدن ده،
"اوزون بیر دوشونمه مدتین‌دن سونرا عائلمی خصوصی مالی منفت‌لرین‌دن محروم بوراخما‌دان و چوخ چوخ داغیلما‌دان حکومت ائتیک اوفیسی‌نین شرط‌لرینی یئرینه گئتیره‌میه‌جگیمه قرار وئردیم." ایفاده‌سینی ایستیفاده ائتدی.
فیلیپ بیلدن‌ین نامیزدلیک‌دن چکیلمه‌سی ترامپ رهبرلیگین‌دکی ایکینجی چاتلاق اولا‌راق گؤرولور.
کئچن آی ترامپین امک ناظیرلیگینه نامیزد گؤستردیگی آندرو پودزر ده نامیزدلیک‌دن چکیلمیشدی.
پودزر، عائله‌سی و یاخین‌لاری ایله ائتدیگی گؤروشمه‌لردن سونرا بو قرارا گلدیگینی ایفاده ائتمیشدی.
بونا قارشی‌لیق بعضی مسئول‌لار، پودزرین سناتو‌دان کیفایت قدر دستک تاپا بیلمیه‌جگی قایغیسییلا چکیلدیگینی ایفاده ائتمیشدی.
دیگر طرف‌دن، آغ ائو میلی امنیت دانشمانی مایکل فلین‌‌ین ایستعفاسین‌دان سونرا ترامپ‌ین، میلی امنیت دانیشمان‌لیغی اوچون تکلیف آپاردیغی امیرال روبرت هاروارد دا تکلیفی گئری چئویرمیشدی.
